אנה טורב

אנה טורב (באנגלית: Anna Torv; נולדה ב-7 ביוני 1979) היא שחקנית אוסטרלית, הידועה בעיקר בזכות תפקידה הראשי בסדרת הטלוויזיה של רשת Fox "פרינג'", בתור סוכנת ה-FBI אוליביה דאנהם.

ביוגרפיה
טורב נולדה במלבורן, ויקטוריה שבאוסטרליה. בתם של סוזן (לבית קרמייקל) והנס ארוויד טורב. היא גדלה בגולד קוסט, קווינסלנד. אביה נולד לאם סקוטית בסקוטלנד; וסבה מצד אביה הוא ממוצא אסטוני. אמה ממוצא סקוטי. יש לה אח צעיר יותר, דילן. דודתה מצד אביה היא הסופרת והעיתונאית אנה מרדוק מאן, שהייתה נשואה למילארדר ואיל התקשורת רופרט מרדוק. 

ב-1996 סיימה את לימודיה בתיכון, וב-2001 קיבלה תואר באמנות הבמה מהמכון הלאומי לאמנות דרמטית.

קריירה 
בשנת 2003 שיחקה את דמותה של אופליה בהפקה מקומית של המחזה "המלט" מאת ויליאם שייקספיר. 

בין השנים 2008-2013 גילמה טורב את סוכנת ה-FBI אוליביה דנהאם בסדרת הטלוויזיה האמריקאית "פרינג'" בערוץ הטלוויזיה FOX. היא הייתה מועמדת חמש פעמים לפרס סאטורן לשחקנית הטלוויזיה הטובה ביותר בין השנים 2009-2013 וזכתה בסך הכל בארבעה. בשנת 2010 טורב הופיעה בתפקיד וירג'יניה גריי במיני-סדרה של HBO, "הפסיפיק" שהופקה על ידי סטיבן ספילברג וטום הנקס, ומתמקדת בחיילי חיל הנחתים האמריקני במהלך הקרבות באוקיינוס השקט.

טורב צוינה על ידי אתר BuddyTV כאחת מ"מאה הנשים הסקסיות ביותר בטלוויזיה" ארבע פעמים. היא דורגה במקום ה-16 בשנת 2009, במקום ה-27 בשנת 2010, במקום ה-48 בשנת 2011 ובמקום ה-68 בשנת 2012.

במרץ 2016 לוהקה טורב לתפקיד של וונדי קאר, יועצת ה- FBI, לסדרת הדרמה של נטפליקס "מיינד האנטר" מבית היוצר של דייוויד פינצ'ר. הסדרה עלתה באוקטובר 2017 ומיד חודשה לעונה שנייה, שעלתה באוגוסט 2019. 

בשנת 2021 לוהקה לתפקיד ראשי בסדרת הטלוויזיה האוסטרלית "The Newsreader" ברשת הטלוויזיה ABC.

חיים אישיים 
בדצמבר 2008 טורב נישאה לשחקן מארק ואלי ששיחק לצדה בסדרה "פרינג'". אולם הם התגרשו ב-2009.

פילמוגרפיה

קולנוע

טלוויזיה

קישורים חיצוניים 

 

שחקניות קולנוע וטלוויזיה אוסטרליות
מדבבות אוסטרליות
קומיקאיות אוסטרליות
שחקניות תיאטרון אוסטרליות
אוסטרליות שנולדו ב-1979
אוסטרלים שנולדו ב-1979
זוכות פרס סאטורן לשחקנית ראשית בטלוויזיה